

**PRÍLOHA II**

# VYKAZOVANIE VÝŠKY POPLATKOV ZA ÚHRADY A PLATOBNÉ ÚČTY A ODMIETNUTÝCH TRANSAKCIÍ POSKYTOVATEĽMI PLATOBNÝCH SLUŽIEB – POKYNY

Obsah

[VYKAZOVANIE VÝŠKY POPLATKOV ZA ÚHRADY A PLATOBNÉ ÚČTY A ODMIETNUTÝCH TRANSAKCIÍ POSKYTOVATEĽMI PLATOBNÝCH SLUŽIEB – POKYNY 1](#_Toc209085667)

[VŠEOBECNÉ POKYNY 2](#_Toc209085668)

[VZOR S 01.01: CELKOVÝ POČET A CELKOVÁ HODNOTA ÚHRAD A OKAMŽITÝCH ÚHRAD 4](#_Toc209085669)

[VZOR S 01.02: CELKOVÝ POČET A CELKOVÁ HODNOTA ÚHRAD A OKAMŽITÝCH ÚHRAD (len pre poskytovateľov platobných služieb v členských štátoch mimo eurozóny) 11](#_Toc209085670)

[VZOR S 02.01: POPLATKY ZA ÚHRADY A OKAMŽITÉ ÚHRADY 12](#_Toc209085671)

[VZOR S 02.02: POPLATKY ZA ÚHRADY A OKAMŽITÉ ÚHRADY (len pre poskytovateľov platobných služieb v členských štátoch mimo eurozóny) 15](#_Toc209085672)

[VZOR S 03.00: CELKOVÝ POČET PLATOBNÝCH ÚČTOV A CELKOVÉ POPLATKY ZA PLATOBNÉ ÚČTY (V NÁRODNEJ MENE) 15](#_Toc209085673)

[VZOR S 04.00: POČET ZAMIETNUTÝCH OKAMŽITÝCH ÚHRAD 17](#_Toc209085674)

# VŠEOBECNÉ POKYNY

Obsah

1. Táto príloha obsahuje pokyny na vypĺňanie vzorov na vykazovanie uvedených v prílohe I. Pokyny sú určené pre poskytovateľov platobných služieb. Pokyny obsahujú odkazy na právne predpisy pre každý zo vzorov.
2. Príloha I pozostáva zo šiestich rôznych vzorov:
   * Celkový počet a celková hodnota úhrad a okamžitých úhrad (v národnej mene) (S 01.01)
   * Celkový počet a celková hodnota úhrad a okamžitých úhrad (v eurách) (S 01.02)
   * Poplatky za úhrady a okamžité úhrady (v národnej mene) (S 02.01)
   * Poplatky za úhrady a okamžité úhrady (v eurách) (S 02.02)
   * Celkový počet platobných účtov a celkové poplatky za platobné účty (v národnej mene) (S 03.00)
   * Počet zamietnutých okamžitých úhrad (S 04.00).
3. V prílohe I v stĺpcoch „Počet“ poskytovatelia platobných služieb vykazujú číselné hodnoty podľa osobitných pokynov uvedených pre jednotlivé vzory.
4. V týchto pokynoch sa používa tento všeobecný zápis: {vzor; riadok; stĺpec; os z}. V prípade vzorov len s jedným stĺpcom sa odkazuje len na riadky {vzor; riadok}, v príslušných prípadoch s osou z.

Rozsah vykazovania

1. Poskytovatelia platobných služieb nachádzajúci sa v členských štátoch eurozóny, na ktorých sa vzťahujú povinnosti predkladať správy na základe článku 15 nariadenia Európskeho parlamentu a Rady (EÚ) č. 260/2012[[1]](#footnote-2), vykazujú vzory S 01.01, S 02.01, S 03.00 a S 04.00 so všetkými údajovými bodmi uvedenými v tejto prílohe, s výnimkou prípadu, ak im príslušné vnútroštátne orgány v ich jurisdikcii povoľujú zaslať len odkaz (vrátane webového odkazu, ak je k dispozícii) na rovnaké predtým predložené údajové body.
2. Na poskytovateľov platobných služieb nachádzajúcich sa v členských štátoch mimo eurozóny, ktorí ponúkajú platobnú službu prijímania a zasielania pravidelných úhrad v eurách, sa takisto vzťahujú povinnosti ponúkať svojim používateľom platobných služieb platobnú službu prijímania a zasielania okamžitých úhrad v eurách. Títo poskytovatelia platobných služieb by mali splniť aj povinnosti týkajúce sa poplatkov účtovaných platiteľom a príjemcom v súvislosti so zasielaním a prijímaním okamžitých úhrad v eurách. Na týchto poskytovateľov platobných služieb sa preto vzťahujú aj povinnosti predkladať správy na základe článku 15 nariadenia (EÚ) č. 260/2012. Vykazujú preto všetky vzory so všetkými údajovými bodmi uvedenými v tejto prílohe, s výnimkou prípadu, ak im príslušné vnútroštátne orgány v ich jurisdikcii povoľujú zaslať len odkaz (vrátane webového odkazu, ak je k dispozícii) na rovnaké predtým predložené údajové body.
3. Pobočky poskytovateľov platobných služieb nachádzajúce sa v iných členských štátoch, ako sú členské štáty ich materských subjektov, predkladajú svoje údaje príslušnému orgánu hostiteľského členského štátu a materské subjekty samy za seba predkladajú správy príslušnému orgánu svojho domovského členského štátu.
4. V článku 15 ods. 2 a 3 nariadenia (EÚ) č. 260/2012 sa uvádza, že uvedené odseky sa uplatňujú na úhrady a okamžité úhrady, pričom sa vylučujú transakcie uvedené v článku 1 ods. 2 uvedeného nariadenia. Okrem toho sa v článku 15 ods. 2 nariadenia (EÚ) č. 260/2012 stanovuje, že Európska komisia má hodnotiť aj vývoj poplatkov za vnútroštátne a cezhraničné úhrady a okamžité úhrady v eurách a v národnej mene členských štátov, ktorých menou nie je euro. Vnútroštátne a cezhraničné úhrady sú vymedzené v článku 2 bodoch 26 a 27 uvedeného nariadenia. Vzhľadom na uvedené skutočnosti sa s cieľom určiť, či úhrada patrí do rozsahu pôsobnosti tohto nariadenia, má zohľadniť mena úhrady (úhrada je v eurách alebo v národnej mene členských štátov, ktorých menou nie je euro), ako aj sídlo poskytovateľa platobných služieb (poskytovatelia platobných služieb platiteľa a príjemcu úhrady sa nachádzajú v Únii).
5. Poplatky za prevody denominované v eurách sa vždy vykazujú v eurách, a to aj vtedy, ak boli účtované v inej mene.
6. Poplatky za prevody denominované v národných menách členských štátov iných ako euro sa vykazujú v danej národnej mene, a to aj vtedy, ak boli účtované v inej mene. V takýchto prípadoch, keď sa poplatky prepočítavajú na eurá alebo na iné národné meny, sa údaje prepočítajú s použitím referenčného výmenného kurzu ECB alebo výmenných kurzov uplatnených na tieto transakcie v súlade s nariadením Európskej centrálnej banky (EÚ) č. 1409/2013[[2]](#footnote-3).
7. Poplatok za menový prepočet je z vykazovania vylúčený.
8. Poskytovatelia platobných služieb vykazujú šesť súborov vzorov uvedených v tejto prílohe osobitne za každé referenčné obdobie.

# VZOR S 01.01: CELKOVÝ POČET A CELKOVÁ HODNOTA ÚHRAD A OKAMŽITÝCH ÚHRAD

Všeobecné poznámky

13. Poskytovatelia platobných služieb vypĺňajú vo vzore S 01.01 počet a hodnotu zaslaných úhrad a okamžitých úhrad v eurách v prípade poskytovateľov platobných služieb nachádzajúcich sa v členských štátoch eurozóny a v inej národnej mene ako euro v prípade poskytovateľov platobných služieb, ktorí sa nachádzajú v členských štátoch mimo eurozóny.

Počet a hodnota úhrad a okamžitých úhrad musí zahŕňať počet takýchto prevodov zaslaných každým poskytovateľom platobných služieb počas referenčného obdobia, a to v členení podľa:

a) bezplatných prevodov a prevodov, ktoré nie sú bezplatné;

b) typu zákazníka, ktorý úhradu iniciuje;

c) vnútroštátnej alebo cezhraničnej povahy úhrady;

d) použitého spôsobu iniciovania platby.

V prípade členení uvedených v písmenách a), b) a c) musí súčet vykázaných údajových bodov zodpovedať celkovému počtu alebo hodnote vykázaných úhrad.

Pokiaľ ide o členenie uvedené v písmene d), do úhrad „iniciovaných elektronicky prostredníctvom internetbankingu“ poskytovatelia platobných služieb zahŕňajú úhrady iniciované online na základe jednotlivých platieb a úhrady iniciované v súbore/sérii. Úhrady iniciované v súbore/sérii sú elektronicky iniciované úhrady, ktoré sú súčasťou skupiny úhrad spoločne iniciovaných platiteľom prostredníctvom na to určenej linky. Každá úhrada obsiahnutá v sérii sa pri vykazovaní počtu transakcií počíta ako samostatná úhrada.

1. Poskytovatelia platobných služieb vypĺňajú vo vzore S 01.01 počet a hodnotu prijatých úhrad a okamžitých úhrad v eurách v prípade poskytovateľov platobných služieb nachádzajúcich sa v členských štátoch eurozóny a v inej národnej mene ako euro v prípade poskytovateľov platobných služieb, ktorí sa nachádzajú v členských štátoch mimo eurozóny. Počet a hodnota úhrad a okamžitých úhrad musí zahŕňať počet prevodov prijatých každým poskytovateľom platobných služieb počas referenčného obdobia, a to v členení podľa toho, či prevod je alebo nie je bezplatný.
2. Informácie v tomto vzore sa vykazujú na celkovej úrovni.

Pokyny týkajúce sa konkrétnych pozícií vo vzore S 01.01

|  |  |
| --- | --- |
| **Riadok; stĺpec** | **Odkazy na právne predpisy a pokyny** |
| 0010;  0010 | **Celkový počet zaslaných úhrad**  Celkový počet zaslaných úhrad v národnej mene |
| 0010;  0020 | **z toho okamžité úhrady** |

|  |  |
| --- | --- |
| 0010;  0030 | **Celková hodnota zaslaných úhrad**  Celková hodnota všetkých zaslaných úhrad v národnej mene vyjadrená v národnej mene. |
| 0010;  0040 | **z toho okamžité úhrady** |
| 0010;  0050 | **Celkový počet prijatých úhrad**  Celkový počet prijatých úhrad v národnej mene |
| 0010;  0060 | **z toho okamžité úhrady** |
| 0010;  0070 | **Celková hodnota prijatých úhrad**  Celková hodnota všetkých prijatých úhrad v národnej mene vyjadrená v národnej mene. |
| 0010;  0080 | **z toho okamžité úhrady** |
| 0020;  0010 | **Celkový počet zaslaných úhrad iniciovaných elektronicky prostredníctvom internetbankingu**  Celkový počet všetkých úhrad iniciovaných prostredníctvom internetbankingu vrátane úhrad iniciovaných v súbore/sérii a platobných iniciačných služieb. |
| 0020;  0020 | **z toho okamžité úhrady** |
| 0020;  0030 | **Celková hodnota zaslaných úhrad iniciovaných elektronicky prostredníctvom internetbankingu**  Celková hodnota všetkých úhrad iniciovaných prostredníctvom internetbankingu vrátane úhrad iniciovaných v súbore/sérii a platobných iniciačných služieb vyjadrená v národnej mene. |
| 0020;  0040 | **z toho okamžité úhrady** |
| 0030;  0010 | **Celkový počet zaslaných úhrad iniciovaných elektronicky prostredníctvom mobilných platobných riešení**  Celkový počet úhrad iniciovaných prostredníctvom mobilného platobného riešenia, ak sa toto riešenie používa na iniciovanie platieb, v prípade ktorých sa platobné údaje a platobné pokyny prenášajú alebo potvrdzujú s použitím technológie mobilnej komunikácie a prenosu údajov prostredníctvom mobilného zariadenia. Táto kategória zahŕňa digitálne peňaženky a ďalšie mobilné platobné riešenia používané na iniciovanie transakcií P2P (medzi jednotlivcami) alebo C2B (medzi spotrebiteľom a podnikateľom) podľa vymedzenia pojmov stanoveného v prílohe II k nariadeniu (EÚ) č. 1409/2013. |
| 0030; | **z toho okamžité úhrady** |

|  |  |
| --- | --- |
| 0020 |  |
| 0030;  0030 | **Celková hodnota zaslaných úhrad iniciovaných elektronicky prostredníctvom mobilných platobných riešení**  Celková hodnota úhrad iniciovaných prostredníctvom mobilného platobného riešenia, vyjadrená v národnej mene, ak sa toto riešenie používa na iniciovanie platieb, v prípade ktorých sa platobné údaje a platobné pokyny prenášajú alebo potvrdzujú s použitím technológie mobilnej komunikácie a prenosu údajov prostredníctvom mobilného zariadenia. Táto kategória zahŕňa digitálne peňaženky a ďalšie mobilné platobné riešenia používané na iniciovanie transakcií P2P (medzi jednotlivcami) alebo C2B (medzi spotrebiteľom a podnikateľom) podľa vymedzenia pojmov stanoveného v prílohe II k nariadeniu (EÚ) č. 1409/2013. |
| 0030;  0040 | z **toho okamžité úhrady** |
| 0040;  0010 | **Celkový počet zaslaných úhrad iniciovaných na predtlačenom formulári**  Celkový počet úhrad iniciovaných platiteľom na predtlačenom formulári, pričom pojmom „úhrada iniciovaná na predtlačenom formulári“ sa podľa vymedzenia pojmov stanoveného v prílohe II k nariadeniu (EÚ) č. 1409/2013 rozumie „úhrada iniciovaná platiteľom na predtlačenom formulári alebo tak, že zamestnancovi pobočky za prepážkou nariadi, aby inicioval úhradu, a akákoľvek iná úhrada, ktorá si vyžaduje manuálne spracovanie“. |
| 0040;  0020 | **z toho okamžité úhrady** |
| 0040;  0030 | **Celková hodnota zaslaných úhrad iniciovaných na predtlačenom formulári**  Celková hodnota úhrad iniciovaných platiteľom na predtlačenom formulári vyjadrená v národnej mene, pričom pojmom „úhrada iniciovaná na predtlačenom formulári“ sa podľa vymedzenia pojmov stanoveného v prílohe II k nariadeniu (EÚ) č. 1409/2013 rozumie „úhrada iniciovaná platiteľom na predtlačenom formulári alebo tak, že zamestnancovi pobočky za prepážkou nariadi, aby inicioval úhradu, a akákoľvek iná úhrada, ktorá si vyžaduje manuálne spracovanie“. |
| 0040;  0040 | **z toho okamžité úhrady** |
| 0050;  0010 | **Celkový počet zaslaných vnútroštátnych úhrad**  Celkový počet vnútroštátnych úhrad, pri ktorých sa poskytovateľ platobných služieb platiteľa a poskytovateľ platobných služieb príjemcu nachádzajú v tom istom členskom štáte |
| 0050;  0020 | **z toho okamžité úhrady** |

|  |  |
| --- | --- |
| 0050;  0030 | **Celková hodnota zaslaných vnútroštátnych úhrad**  Celková hodnota všetkých úhrad, pri ktorých sa poskytovateľ platobných služieb platiteľa a poskytovateľ platobných služieb príjemcu nachádzajú v tom istom členskom štáte. Hodnota sa vyjadruje v národnej mene. |
| 0050;  0040 | **z toho okamžité úhrady** |
| 0060;  0010 | **Celkový počet zaslaných cezhraničných úhrad**  Celkový počet úhrad, pri ktorých sa poskytovateľ platobných služieb platiteľa a poskytovateľ platobných služieb príjemcu nachádzajú v rôznych členských štátoch. Cezhraničné transakcie, pri ktorých sa poskytovateľ platobných služieb platiteľa alebo príjemcu nachádza mimo Únie, sú vylúčené. |
| 0060;  0020 | **z toho okamžité úhrady** |
| 0060; 0030 | **Celková hodnota zaslaných cezhraničných úhrad**  Celková hodnota úhrad, pri ktorých sa poskytovateľ platobných služieb platiteľa a poskytovateľ platobných služieb príjemcu nachádzajú v rôznych členských štátoch, vyjadrená v národnej mene. Cezhraničné transakcie, pri ktorých sa poskytovateľ platobných služieb platiteľa alebo príjemcu nachádza mimo Únie, sú vylúčené. |
| 0060;  0040 | **z toho okamžité úhrady** |
| 0070;  0010 | **Celkový počet zaslaných úhrad, ktoré boli bezplatné**  Celkový počet zaslaných úhrad, ktoré boli bezplatné, vrátane prípadov, keď je prevod bezplatný ako súčasť plateného balíka platobného účtu. |
| 0070;  0020 | z **toho okamžité úhrady** |
| 0070;  0030 | **Celková hodnota** **zaslaných úhrad, ktoré boli bezplatné**  Celková hodnota všetkých zaslaných úhrad, ktoré boli bezplatné, vrátane prípadov, keď je prevod bezplatný ako súčasť plateného balíka platobného účtu, vyjadrená v národnej mene. |
| 0070;  0040 | z **toho okamžité úhrady** |
| 0070;  0050 | **Celkový počet prijatých úhrad, ktoré boli bezplatné**  Celkový počet prijatých úhrad, ktoré boli bezplatné, vrátane prípadov, keď je prevod bezplatný ako súčasť plateného balíka platobného účtu. |

|  |  |
| --- | --- |
| 0070;  0060 | z **toho okamžité úhrady** |
| 0070;  0070 | **Celková hodnota prijatých úhrad, ktoré boli bezplatné**  Celková hodnota všetkých prijatých úhrad, ktoré boli bezplatné, vrátane prípadov, keď je prevod bezplatný ako súčasť plateného balíka platobného účtu, vyjadrená v národnej mene. |
| 0070;  0080 | z **toho okamžité úhrady** |
| 0080; 0010 | **Celkový počet zaslaných úhrad, pri ktorých boli platiteľovi účtované poplatky**  Celkový počet úhrad, pri ktorých poskytovateľ platobných služieb platiteľa účtoval svojmu používateľovi platobných služieb poplatky za jednotlivý prevod, a nie ako súčasť plateného balíka platobného účtu. |
| 0080;  0020 | z **toho okamžité úhrady** |
| 0080; 0030 | **Celková hodnota zaslaných úhrad, pri ktorých boli platiteľovi účtované poplatky**  Celková hodnota všetkých zaslaných úhrad, pri ktorých poskytovateľ platobných služieb platiteľa účtoval svojmu používateľovi platobných služieb poplatky, vyjadrená v národnej mene. |
| 0080;  0040 | z **toho okamžité úhrady** |
| 0080; 0050 | **Celkový počet prijatých úhrad, pri ktorých boli príjemcovi účtované poplatky**  Celkový počet úhrad, pri ktorých poskytovateľ platobných služieb príjemcu účtoval svojmu používateľovi platobných služieb poplatky za jednotlivý prevod, a nie ako súčasť plateného balíka platobného účtu. |
| 0080;  0060 | z **toho okamžité úhrady** |
| 0080;  0070 | **Celková hodnota prijatých úhrad, pri ktorých boli príjemcovi účtované poplatky**  Celková hodnota všetkých prijatých úhrad, pri ktorých poskytovateľ platobných služieb príjemcu účtoval svojmu používateľovi platobných služieb poplatky, vyjadrená v národnej mene. |
| 0080;  0080 | z **toho okamžité úhrady** |
| 0090;  0010 | **Celkový počet zaslaných úhrad iniciovaných inými používateľmi platobných služieb, než sú spotrebitelia**  Celkový počet všetkých úhrad z platobných účtov, ktoré vlastnia používatelia platobných služieb iní ako spotrebitelia, a to vrátane fyzických osôb konajúcich na účely svojej obchodnej činnosti, podnikania alebo povolania alebo právnických osôb. |
| 0090;  0020 | **z toho okamžité úhrady** |
| 0090; 0030 | **Celková hodnota zaslaných úhrad iniciovaných inými používateľmi platobných služieb, než sú spotrebitelia**  Celková hodnota všetkých úhrad z platobných účtov, ktoré vlastnia používatelia platobných služieb iní ako spotrebitelia, a to vrátane fyzických osôb konajúcich na účely svojej obchodnej činnosti, podnikania alebo povolania alebo právnických osôb, vyjadrená v národnej mene. |
| 0090;  0040 | **z toho okamžité úhrady** |
| 0100; 0010 | **Celkový počet zaslaných úhrad iniciovaných spotrebiteľmi**  Celkový počet úhrad iniciovaných z platobných účtov, ktoré vlastnia spotrebitelia. |
| 0100;  0020 | **z toho okamžité úhrady** |
| 0100; 0030 | **Celková hodnota zaslaných úhrad iniciovaných spotrebiteľmi**  Celková hodnota všetkých úhrad iniciovaných spotrebiteľom vyjadrená v národnej mene |
| 0100;  0040 | **z toho okamžité úhrady** |

# VZOR S 01.02: CELKOVÝ POČET A CELKOVÁ HODNOTA ÚHRAD A OKAMŽITÝCH ÚHRAD (len pre poskytovateľov platobných služieb v členských štátoch mimo eurozóny)

1. Poskytovatelia platobných služieb vypĺňajú vzor S 01.02 tak, že uvádzajú počet a hodnotu zaslaných a prijatých úhrad a okamžitých úhrad v eurách len v prípade poskytovateľov platobných služieb, ktorí sa nachádzajú v členských štátoch mimo eurozóny, a to bez ďalšieho členenia.

Pokyny týkajúce sa konkrétnych pozícií vo vzore S 01.02

|  |  |
| --- | --- |
| **Riadok; stĺpec** | **Odkazy na právne predpisy a pokyny** |
| 0010;  0010 | **Celkový počet zaslaných úhrad**  Celkový počet zaslaných úhrad v eurách. |
| 0010;  0020 | **z toho okamžité úhrady** |
| 0010;  0030 | **Celková hodnota zaslaných úhrad**  Celková hodnota všetkých zaslaných úhrad v eurách vyjadrená v eurách. |
| 0010;  0040 | **z toho okamžité úhrady** |
| 0010;  0050 | **Celkový počet prijatých úhrad**  Celkový počet prijatých úhrad v eurách. |
| 0010;  0060 | **z toho okamžité úhrady** |
| 0010;  0070 | **Celková hodnota prijatých úhrad**  Celková hodnota všetkých prijatých úhrad v eurách vyjadrená v eurách. |
| 0010;  0080 | **z toho okamžité úhrady** |

# VZOR S 02.01: POPLATKY ZA ÚHRADY A OKAMŽITÉ ÚHRADY

Všeobecné poznámky

1. Poskytovatelia platobných služieb vypĺňajú vzor S 02.01 tak, že uvádzajú informácie o poplatkoch účtovaných počas referenčného obdobia poskytovateľmi platobných služieb používateľom platobných služieb za zaslané úhrady a okamžité úhrady v eurách v prípade poskytovateľov platobných služieb nachádzajúcich sa v členských štátoch eurozóny a v inej národnej mene ako euro v prípade, že sú účtované poskytovateľmi platobných služieb, ktorí sa nachádzajú v členských štátoch mimo eurozóny. Hodnota poplatkov za zaslané úhrady a okamžité úhrady počas referenčného obdobia zahŕňa členenie podľa:

a) vnútroštátnej alebo cezhraničnej povahy úhrady;

b) typu zákazníka, ktorý úhradu iniciuje;

c) spôsobu iniciovania platby.

1. V prípade členení uvedených v písmenách a) a b) musí súčet vykázaných údajových bodov zodpovedať celkovej hodnote poplatkov za vykázané úhrady.
2. Poskytovatelia platobných služieb zahŕňajú vo vzore S 02.01 informácie o poplatkoch účtovaných poskytovateľmi platobných služieb používateľom platobných služieb za prijaté úhrady a okamžité úhrady v eurách v prípade poskytovateľov platobných služieb nachádzajúcich sa v členských štátoch eurozóny a v inej národnej mene ako euro v prípade poskytovateľov platobných služieb, ktorí sa nachádzajú v členských štátoch mimo eurozóny, a to bez ďalšieho členenia.

Pokyny týkajúce sa konkrétnych pozícií vo vzore S 02.01

|  |  |
| --- | --- |
| **Riadok; stĺpec** | **Odkazy na právne predpisy a pokyny** |
| 0010;  0010 | **Celková hodnota poplatkov za zaslané úhrady**  Celková hodnota poplatkov za zaslané úhrady vyjadrená v národnej mene. |
| 0010;  0020 | **z toho za okamžité úhrady** |
| 0010; 0030 | **Celková hodnota poplatkov za prijaté úhrady**  Celková hodnota poplatkov za prijaté úhrady vyjadrená v národnej mene. |
| 0010;  0040 | **z toho za okamžité úhrady** |
| 0020;  0010 | **Celková hodnota poplatkov za zaslané úhrady iniciované elektronicky prostredníctvom internetbankingu**  Celková hodnota poplatkov za zaslané úhrady iniciované prostredníctvom internetbankingu vrátane úhrad iniciovaných v súbore/sérii a platobných iniciačných služieb. |
| 0020;  0020 | **z toho za okamžité úhrady** |
| 0030;  0010 | **Celková hodnota poplatkov za zaslané úhrady iniciované elektronicky prostredníctvom mobilných platobných riešení**  Celková hodnota poplatkov za zaslané úhrady iniciované prostredníctvom mobilných platobných riešení, vyjadrená v národnej mene, ak sa toto riešenie používa na iniciovanie platieb, v prípade ktorých sa platobné údaje a platobné pokyny prenášajú alebo potvrdzujú s použitím technológie mobilnej komunikácie a prenosu údajov prostredníctvom mobilného zariadenia. Táto kategória zahŕňa digitálne peňaženky a ďalšie mobilné platobné riešenia používané na iniciovanie transakcií P2P (medzi jednotlivcami) alebo C2B (medzi spotrebiteľom a podnikateľom) podľa vymedzenia pojmov stanoveného v prílohe II k nariadeniu (EÚ) č. 1409/2013. |
| 0030;  0020 | **z toho za okamžité úhrady** |
| 0040;  0010 | **Celková hodnota poplatkov za zaslané úhrady iniciované na predtlačenom formulári** |

|  |  |
| --- | --- |
|  | Celková hodnota poplatkov za úhrady iniciované platiteľom na predtlačenom formulári vyjadrená v národnej mene, pričom pojmom „úhrada iniciovaná na predtlačenom formulári“ sa podľa vymedzenia pojmov stanoveného v prílohe II k nariadeniu (EÚ) č. 1409/2013 rozumie „úhrada iniciovaná platiteľom na predtlačenom formulári alebo tak, že zamestnancovi pobočky za prepážkou nariadi, aby inicioval úhradu, a akákoľvek iná úhrada, ktorá si vyžaduje manuálne spracovanie“. |
| 0040;  0020 | **z toho za okamžité úhrady** |
| 0050;  0010 | **Celková hodnota poplatkov za zaslané vnútroštátne úhrady**  Celková hodnota poplatkov za úhrady, pri ktorých sa poskytovateľ platobných služieb platiteľa a poskytovateľ platobných služieb príjemcu nachádzajú v tom istom členskom štáte. Hodnota sa vyjadruje v národnej mene. |
| 0050;  0020 | **z toho okamžité úhrady** |
| 0060;  0010 | **Celková hodnota poplatkov za zaslané cezhraničné úhrady**  Celková hodnota poplatkov za úhrady, pri ktorých sa poskytovateľ platobných služieb platiteľa a poskytovateľ platobných služieb príjemcu nachádzajú v rôznych členských štátoch, vyjadrená v národnej mene.  Poplatky za cezhraničné transakcie, pri ktorých sa poskytovateľ platobných služieb platiteľa alebo príjemcu nachádza mimo Únie, sú vylúčené. |
| 0060;  0020 | **z toho za okamžité úhrady** |
| 0070;  0010 | **Celková hodnota poplatkov za zaslané úhrady iniciované inými používateľmi platobných služieb, než sú spotrebitelia**  Celková hodnota poplatkov za úhrady iniciované inými používateľmi platobných služieb, než sú spotrebitelia, vyjadrená v národnej mene |
| 0070;  0020 | **z toho za okamžité úhrady** |
| 0080; 0010 | **Celková hodnota poplatkov za zaslané úhrady iniciované spotrebiteľmi**  Celková hodnota poplatkov za úhrady iniciované spotrebiteľom vyjadrená v národnej mene |
| 0080;  0020 | **z toho za okamžité úhrady** |

# VZOR S 02.02: POPLATKY ZA ÚHRADY A OKAMŽITÉ ÚHRADY (len pre poskytovateľov platobných služieb v členských štátoch mimo eurozóny)

1. Poskytovatelia platobných služieb vypĺňajú vzor S 02.02 tak, že uvádzajú informácie o poplatkoch za zaslané a prijaté úhrady a okamžité úhrady v eurách len v prípade poskytovateľov platobných služieb, ktorí sa nachádzajú v členských štátoch mimo eurozóny, a to bez ďalšieho členenia.

Pokyny týkajúce sa konkrétnych pozícií vo vzore S 02.02

|  |  |
| --- | --- |
| **Riadok; stĺpec** | **Odkazy na právne predpisy a pokyny** |
| 0010;  0010 | **Celková hodnota poplatkov za zaslané úhrady**  Celková hodnota poplatkov za zaslané úhrady vyjadrená v eurách. |
| 0010;  0020 | **z toho za okamžité úhrady** |
| 0010;  0030 | **Celková hodnota poplatkov za prijaté úhrady**  Celková hodnota poplatkov za prijaté úhrady vyjadrená v eurách. |
| 0010;  0040 | **z toho za okamžité úhrady** |

# VZOR S 03.00: CELKOVÝ POČET PLATOBNÝCH ÚČTOV A CELKOVÉ POPLATKY ZA PLATOBNÉ ÚČTY (V NÁRODNEJ MENE)

Všeobecné poznámky

1. Vzor S 03.00 obsahuje informácie o počte platobných účtov a celkových poplatkoch za takéto účty počas referenčného obdobia.
2. Hodnoty poplatkov sa vykazujú v eurách v prípade poskytovateľov platobných služieb, ktorí sa nachádzajú v členských štátoch eurozóny, a v národnej mene inej ako euro v prípade členských štátov mimo eurozóny. Ak sa poplatky uplatňovali v inej mene, než je mena použitá na vykazovanie v tomto vzore, hodnota takýchto poplatkov sa prepočíta na eurá alebo na iné národné meny s použitím referenčného výmenného kurzu ECB alebo výmenných kurzov uplatnených na tieto transakcie v súlade s nariadením (EÚ) č. 1409/2013.

Pokyny týkajúce sa konkrétnych pozícií vo vzore S 03.00

|  |  |
| --- | --- |
| **Riadok; stĺpec** | **Odkazy na právne predpisy a pokyny** |
| 0010;  0010 | **Celkový počet platobných účtov** |
|  | Celkový počet platobných účtov vyjadruje počet na konci referenčného obdobia.  Zahrnuté musia byť všetky platobné účty bez ohľadu na menu, v ktorej sú denominované. |
| 0010;  0020 | **Celková hodnota poplatkov za platobný účet**  Celková hodnota poplatkov sa vzťahuje na celkové zaplatené poplatky, v ktorých sú zhrnuté celkové ročné náklady na platobný účet, ako boli oznámené niektorým majiteľom účtov v ročnom výkaze poplatkov. V prípade účtov, ktoré nepatria do rozsahu pôsobnosti smernice Európskeho parlamentu a Rady 2014/92/EÚ[[3]](#footnote-4) a pre ktoré výkaz poplatkov nie je povinný a ani sa majiteľovi účtu neposkytuje, tento údaj v každom prípade predstavuje celkové ročné poplatky, ktoré majitelia účtov platia za služby viazané na platobný účet a ktoré sa môžu líšiť v závislosti od počtu a druhu poskytovaných služieb a druhu cenotvorby, ktorú uplatňujú poskytovatelia platobných služieb.  Údaj sa vyjadruje v národnej mene.  Ak sa uplatňuje predplatený balík (alebo „jednotný paušálny poplatok“), t. j. ak sa jedna alebo viac služieb ponúka ako súčasť balíka služieb viazaných na platobný účet, v tomto údaji sa uvádza len jednotný poplatok za celý balík a prípadne dodatočný poplatok účtovaný za akúkoľvek službu presahujúcu množstvo, na ktoré sa poplatok za balík vzťahuje.  Zahrnuté musia byť všetky poplatky bez ohľadu na menu.  Poplatok za menový prepočet je z vykazovania vylúčený. |
| 0010;  0030 | **Celková hodnota poplatkov za vedenie platobných účtov**  Poplatok za vedenie sa vzťahuje na všeobecné služby súvisiace s účtom oznámené majiteľom účtov v dokumente s informáciami o poplatkoch v súlade s najbežnejšie používanými službami vymedzenými v členskom štáte, v ktorom vykazujúci poskytovateľ platobných služieb pôsobí. V prípade účtov, ktoré nepatria do rozsahu pôsobnosti smernice 2014/92/EÚ a pre ktoré dokument s informáciami o poplatkoch nie je povinný a ani sa majiteľovi účtu neposkytuje, tento údaj v každom prípade predstavuje poplatok za vedenie platobného účtu, t. j. poplatky, ktoré poskytovateľ účtuje za vedenie účtu určeného na použitie zákazníkom, a to podľa vnútroštátneho zoznamu najtypickejších služieb viazaných na platobný účet zostaveného každým členským štátom a uplatniteľného na konkrétneho vykazujúceho poskytovateľa platobných služieb.  Údaj sa vyjadruje v národnej mene.  Ak sa uplatňuje predplatený balík (alebo „jednotný paušálny poplatok“), t. j. ak sa jedna alebo viac služieb ponúka ako súčasť balíka služieb viazaných na platobný účet, v tomto údaji sa uvádza len jednotný poplatok za celý balík.  Zahrnuté musia byť všetky poplatky bez ohľadu na menu.  Poplatok za menový prepočet je z vykazovania vylúčený. |

# VZOR S 04.00: POČET ZAMIETNUTÝCH OKAMŽITÝCH ÚHRAD

Všeobecné poznámky

1. Poskytovatelia platobných služieb vypĺňajú vzor S 04.00 tak, že uvádzajú informácie o počte okamžitých úhrad, ktoré boli počas referenčného obdobia zamietnuté z dôvodu uplatňovania cielených finančných reštriktívnych opatrení.
2. Cieľom tohto vykazovania je overiť počet prípadov, keď nebolo povolené uskutočniť okamžitú úhradu smerujúcu od subjektu, na ktorý sa vzťahujú cielené finančné reštriktívne opatrenia, alebo k subjektu, na ktorý sa vzťahujú cielené finančné reštriktívne opatrenia, bez ohľadu na použitý mechanizmus. Mohlo by to vyplývať zo skutočnosti, že poskytovateľ platobných služieb platiteľa alebo príjemcu zastavil vykonanie iniciovanej transakcie, alebo poskytovateľ platobných služieb platiteľa zmrazil finančné prostriedky pred iniciovaním okamžitej úhrady, alebo poskytovateľ platobných služieb príjemcu zmrazil finančné prostriedky po prijatí okamžitej úhrady na účet.
3. Počet zamietnutých okamžitých úhrad zahŕňa prevody v rámci toho istého poskytovateľa platobných služieb, ako aj prevody medzi rôznymi poskytovateľmi platobných služieb.

Pokyny týkajúce sa konkrétnych pozícií vo vzore S 04.00

|  |  |
| --- | --- |
| **Riadok; stĺpec** | **Odkazy na právne predpisy a pokyny** |
| 0010;  0010 | **Celkový počet prípadov, keď sa okamžitá úhrada nevykonala alebo keď došlo k zmrazeniu finančných prostriedkov, z pozície poskytovateľa platobných služieb príjemcu.**  Vykazovaný údaj zahŕňa prichádzajúce okamžité úhrady zamietnuté vykazujúcim poskytovateľom platobných služieb alebo prípady, keď boli finančné prostriedky na účte používateľa platobných služieb vykazujúceho poskytovateľa platobných služieb prijaté a okamžite zmrazené. Vykazujú sa len činnosti z dôvodu uplatňovania cielených finančných reštriktívnych opatrení počas referenčného obdobia. |
| 0010;  0020 | **Celkový počet prípadov, keď sa okamžitá úhrada nevykonala alebo keď došlo k zmrazeniu finančných prostriedkov, z pozície poskytovateľa platobných služieb platiteľa** |

|  |  |
| --- | --- |
|  | Vykazovaný údaj zahŕňa prípady, keď poskytovateľ platobných služieb platiteľa po tom, ako jeho používateľ platobných služieb požiadal o iniciovanie transakcie, zastavil vykonanie požadovanej okamžitej úhrady, a to vrátane situácií vyplývajúcich z povinnosti poskytovateľa platobných služieb platiteľa podľa článku 5d ods. 1 nariadenia (EÚ) č. 260/2012 overiť svojich používateľov platobných služieb alebo v dôsledku zmrazenia platobného účtu používateľa platobných služieb po takomto overení. Vykazujú sa len činnosti z dôvodu uplatňovania cielených finančných reštriktívnych opatrení počas referenčného obdobia. |
| 0020;  0010 | **Celkový počet prípadov, keď sa vnútroštátna okamžitá úhrada nevykonala alebo keď došlo k zmrazeniu finančných prostriedkov, z pozície poskytovateľa platobných služieb príjemcu**  Vykazovaný údaj zahŕňa prichádzajúce okamžité úhrady zamietnuté vykazujúcim poskytovateľom platobných služieb alebo prípady, keď boli finančné prostriedky na účte používateľa platobných služieb vykazujúceho poskytovateľa platobných služieb prijaté a okamžite zmrazené. Vykazujú sa len činnosti z dôvodu uplatňovania cielených finančných reštriktívnych opatrení počas referenčného obdobia. Vnútroštátne okamžité úhrady sú také okamžité úhrady, pri ktorých sa poskytovateľ platobných služieb platiteľa a poskytovateľ platobných služieb príjemcu nachádzajú v tom istom členskom štáte. |
| 0020;  0020 | **Celkový počet prípadov, keď sa vnútroštátna okamžitá úhrada nevykonala alebo keď došlo k zmrazeniu finančných prostriedkov, z pozície poskytovateľa platobných služieb platiteľa**  Vykazovaný údaj zahŕňa prípady, keď poskytovateľ platobných služieb platiteľa po tom, ako jeho používateľ platobných služieb požiadal o iniciovanie transakcie, zastavil vykonanie požadovanej vnútroštátnej okamžitej úhrady, a to vrátane situácií vyplývajúcich z povinnosti poskytovateľa platobných služieb platiteľa podľa článku 5d ods. 1 nariadenia (EÚ) č. 260/2012 overiť svojich používateľov platobných služieb alebo v dôsledku zmrazenia platobného účtu používateľa platobných služieb po takomto overení. Vykazujú sa len činnosti z dôvodu uplatňovania cielených finančných reštriktívnych opatrení počas referenčného obdobia. Vnútroštátne okamžité úhrady sú také okamžité úhrady, pri ktorých sa poskytovateľ platobných služieb platiteľa aj poskytovateľ platobných služieb príjemcu nachádzajú v tom istom členskom štáte. |
| 0030;  0010 | **Celkový počet prípadov, keď sa cezhraničná okamžitá úhrada nevykonala alebo keď došlo k zmrazeniu finančných prostriedkov, z pozície poskytovateľa platobných služieb príjemcu.**  Vykazovaný údaj zahŕňa prichádzajúce cezhraničné okamžité úhrady zamietnuté vykazujúcim poskytovateľom platobných služieb alebo prípady, keď boli finančné prostriedky na účte používateľa platobných služieb vykazujúceho poskytovateľa platobných služieb prijaté a okamžite zmrazené. Vykazujú sa len činnosti z dôvodu uplatňovania cielených finančných reštriktívnych opatrení počas referenčného obdobia. Cezhraničné okamžité úhrady sú také okamžité úhrady, pri ktorých sa poskytovateľ platobných služieb platiteľa a poskytovateľ platobných služieb príjemcu nenachádzajú v tom istom členskom štáte. |
| 0030;  0020 | **Celkový počet prípadov, keď sa cezhraničná okamžitá úhrada nevykonala alebo keď došlo k zmrazeniu finančných prostriedkov, z pozície poskytovateľa platobných služieb platiteľa.**  Vykazovaný údaj zahŕňa prípady, keď poskytovateľ platobných služieb platiteľa po tom, ako jeho používateľ platobných služieb požiadal o iniciovanie transakcie, zastavil vykonanie požadovanej cezhraničnej okamžitej úhrady, a to vrátane situácií vyplývajúcich z povinnosti poskytovateľa platobných služieb platiteľa podľa článku 5d ods. 1 nariadenia (EÚ) č. 260/2012 overiť svojich používateľov platobných služieb alebo v dôsledku zmrazenia platobného účtu používateľa platobných služieb po takomto overení. Vykazujú sa len činnosti z dôvodu uplatňovania cielených finančných reštriktívnych opatrení počas referenčného obdobia. Cezhraničné okamžité úhrady sú také okamžité úhrady, pri ktorých sa poskytovateľ platobných služieb platiteľa a poskytovateľ platobných služieb príjemcu nenachádzajú v tom istom členskom štáte. |

1. Nariadenie Európskeho parlamentu a Rady (EÚ) č. 260/2012 zo 14. marca 2012, ktorým sa ustanovujú technické a obchodné požiadavky na úhrady a inkasá v eurách a ktorým sa mení a dopĺňa nariadenie (ES) č. 924/2009 (Ú. v. EÚ L 94, 30.3.2012, s. 22, ELI: <http://data.europa.eu/eli/reg/2012/260/oj>). [↑](#footnote-ref-2)
2. [Nariadenie Európskej centrálnej banky (EÚ)](https://eur-lex.europa.eu/legal-content/SK/TXT/?uri=CELEX%3A32013R1409&qid=1734008506311) č. 1409/2013 z 28. [novembra 2013 o štatistike platieb (ECB/2013/43),](https://eur-lex.europa.eu/legal-content/SK/TXT/?uri=CELEX%3A32013R1409&qid=1734008506311) (Ú. v. EÚ L 352, 24.12.2013, s. 18, ELI: http://data.europa.eu/eli/reg/2013/1409/oj). [↑](#footnote-ref-3)
3. Smernica Európskeho parlamentu a Rady 2014/92/EÚ z 23. júla 2014 o porovnateľnosti poplatkov za platobné účty, o presune platobných účtov a o prístupe k platobným účtom so základnými funkciami (Ú. v. EÚ L 257, 28.8.2014, s. 214, ELI: http://data.europa.eu/eli/dir/2014/92/oj). [↑](#footnote-ref-4)